cyanic-selkie/wikianc huggingface dataset:
Sinsenkrysset
Historie
Alt i 1936 uttrykte Aftenposten bekymring over de stadige kollisjonene i krysset - og spurte om ikke en rundkjøring kunne løse floken. Trondheimsveien skulle riktignok utvides til 8½ m nord og sør for broen. Men krigen gjorde at andre hensyn kom i forgrunnen. Krysset, som lå i Aker til byutvidelsen i 1948, forble et vanlig kryss frem til godt ut på 1950-tallet, Trafikken i området økte, og krysset ble en trafikk-kork. Sinsenkrysset som rundkjøring ble åpnet 5. september 1957, noen uker etter Norges første store rundkjøring ved Fredrikstadbrua den 18. august 1957. Denne er også med betydelig større diameter. Trikketrasseen mot Grefsen ble lagt under veien mot Muselunden. Disse tiltakene økte kapasiteten og skapte bedre flyt – en stund. Men biltrafikken fortsatte å øke, særlig etter at bilrasjoneringen opphørte i 1960. Kryssets kapasitet var sprengt allerede i 1962 da Store Ringvei (nå Ring 3) åpnet som firefeltsvei fra Økern til Sinsenkrysset. Utbyggingen i flere plan begynte da Trondheimsveien i 1970 ble lagt som bru over rundkjøringen i 1970, og i 1991 ble trikkesporet lagt under krysset. I 1994 ble krysset påbygget med enda et plan, da Store Ringvei ble lagt under rundkjøringen.
I 2013 ble Ring 3 på østsiden av Sinsenkrysset lagt i tunnel, Lørentunnelen fram til Økern.
I løpet av en gjennomsnittlig dag passerer over 100 000 biler krysset.
Begrepet «Nord for Sinsenkrysset» beskriver at alt nord for dette krysset ble ansett som landsbygd. Det dukket opp i revyer på 1960-tallet. Hovedveien nordfra endte i Sinsenkrysset før E6-motorveien gjennom Djupedalen ble åpnet.
Eikehjort
Eikehjort (Lucanus cervus) er en billeart i familien hjortebiller (Lucanidae). Arten er Europas største bille.
Kjennetegn
En meget stor og kraftig bille, hannene av noen underarter kan bli opptil 10 centimeter lange. Oversiden er nokså blank. Eikehjorten har svart hode og forbryst, mens dekkvingene er mørkt kastanjebrune. Hunnen er mindre enn hannen, dersom totallengden varierer mellom 2,5 til 7,5 cm. Hannen har forlengede, kastanjebrune overkjever. Hos større individer er disse krumbøyd, hjortetakket og inntil 3 cm lange. Som vanlig hos slekten Lucanus har hannen høye tverrkjøler langs hodets bakkant på sidene, disse er mest utviklet hos store individer.
Levevis
Overkjevene brukes som våpen under kampen om hunnene, hannene låser kjevene sammen og forsøker å kaste hverandre på rygg. Hannene er aktive og aggressive, tross den store kroppen flyr de også ganske godt. De kan være aktive både om dagen og om natten. Eikehjorten drikker utflytende saft fra eiketrær, og det er der den liker seg. Larven lever i morkent eiketre. I Nord-Europa finnes den stort sett bare i grove, gamle eiketrær, lenger sør virker det som om arten er mindre krevende. Det tar ca. 5 år for den å utvikle seg.
Rødlistevurdering
Eikehjorten ble publisert som ny for Norge i 2009, etter et funn av en bille ved Øynesvann i Agder på begynnelsen av 1980-tallet. Det har i ettertid imidlertid vist seg at eksemplaret som ble publisert ikke er en eikehjort, men en amerikansk hjortebilleart som heter Lucanus (Pseudolucanus) capreolus (det. Luca Bartolozzi). Eksemplaret må derfor betraktes som innført, og det er derfor ingen bekreftede funn av eikehjort i Norge.
Systematisk plassering
Underartene blir hovedsakelig skilt på tallet på blader i antenneviften, som varierer fra fire til seks. Det er ganske usikkert om dette er en pålitelig karakter til å skille bestander i denne svært variable arten
Fjeldbæk
Fjeldbæk er et norsk band fra Fredrikstad. Bandet ga i 2007 ut debutalbumet Onsdagbok. «Lucky Seven» ble en stor suksess som lå på Norsktoppen i 38 uker, hvorav 5 uker på førsteplass. I 2011 kom oppfølgeren Seint hjem i kveld og i 2016 kom albumet Livet er ganske bra.
Fylkesvei 7704
Fylkesvei 7704 går mellom Einlettvatnet og Skarstein i Andøy kommune.
Frem til 2019 hadde veien betegnelsen fylkesvei 982.
Sport Club Corinthians Paulista
Sport Club Corinthians Paulista, oftest omtalt som Corinthians, er en av de mest populære fotballklubbene i Brasil. Klubben ble stiftet 1. september 1910 og holder til i São Paulo. De siste årene har klubben spilt i Brasils Série A (toppdivisjonen). Klubben spiller i hvite trøyer og svarte bukser. Hjemmebanen heter Estádio do Pacaembu, og tar 37 500 tilskuere.
Klubbens erkerival er Palmeiras, noe som har sin bakgrunn i at enkelte av klubbens medlemmer av italiensk opphav meldte overgang dit etter at Palmeiras ble stiftet i 1914. Imidlertid er rivaliteten i dag større med São Paulo.
Også Santos anses som et rivaliserende lag, men ikke i samme grad som Palmeiras.
Noen kjente spillere med fortid i klubben er blant annet Sócrates, Dida, Carlos Tévez, Javier Mascherano, Liédson, Roberto Carlos, Ronaldo og Zé Maria.
Spillerstall
17. april 2021
Onsdagbok
Onsdagbok er et musikkalbum med Fjeldbæk, utgitt i 2007. Dette er gruppas debutalbum.
Farsta
Farsta er en bydel i Söderort i Stockholm kommune. Den ligger i bydelsområdet Farsta. Bydelen grenser til Hökarängen, Sköndal, Larsboda, Farsta strand og Fagersjö.
Bydelen er kupert med flere høydedrag omkring sentrum, blant annet kvartalet Fågelö (71 moh.).
Historie
Området tilhørte Farsta gård og ble kjøpt av byen i 1912. Man begynte å bygge på slutten av 1950-tallet. Før dette fantes det bare noen småbruk og Hökarängens gård. Farsta ble en bydel i 1926, men omfattet da også de nåværende bydelene Larsboda og Farsta strand, som ble utskilt i 1957.
Spongdal
Spongdal er et tettsted på Byneset i Trondheim kommune i Trøndelag. Tettstedet har innbyggere per 1. januar. Her finner man dagligvarebutikk, gatekjøkken, bilverksted samt en golfbane med 27 hull, og midt i «sentrum» finner man Spongdal skole, som er en 1.–10.-skole med ca. 350 elever.
Spongdal barneskole tar inn elever fra halve Byneset og barneskoledelen utgjør ca. 150 elever av det totale antallet. Spongdal ungdomsskole tar inn elever fra hele Byneset og Leinstrand (barneskolene Nypvang skole og Rye skole).
Spongdal er hjem for skolekorpset Byneset Leinstrand Skolekorps som er et meget aktivt musikkorps.
Verdens eneste heltids freelance tubasolist og en av de aller fremste utøverne på sitt instrument, Øystein Baadsvik, startet sin karriere i Spongdal skoles musikkorps.
Jákup Suni Joensen
Han er faglært snekker fra 1980 og byggmester fra 1982. Joensen er bosatt på Signabøur, der han i 1998 etablerte byggmesterfirmaet Bulur sammen med Angi E. Johannesen fra Kollafjørður. Firmaet har spesialisert seg på oppføring av ferdighus.
Joensen var innvalgt på Lagtinget fra Norðurstreymoy 1998–2002, og satt i Lagtingets næringskomité. Han stilte ikke til gjenvalg til Lagtinget i 2002. Han var medlem av kommunestyret i Tórshavn 2001–2004.
Kil (Uppland)
Kil er et tettsted i Nacka kommune i Stockholms län i landskapet Uppland i Sverige. I 2010 hadde tettstedet 731 innbyggere.
Andreas Eriksen
Andreas Eriksen (født 22. september 1915 i Oslo, død i 1976) var en norsk forfatter og journalist.
Kummelnäs
Kummelnäs er et tettsted i Nacka kommune i Stockholms län i landskapet Uppland i Sverige. I 2010 hadde tettstedet 3 848 innbyggere.
HMS «Dreadnought»
HMS «Dreadnought» kan vise til:
Niclas Niclasen
Han arvet i 1900 familiens kjøpmannsforretning i ​Norðurstova i Sørvágur. Farfaren hadde opprettet den etter at det kongelige handelsmonopolet på Færøyene ble opphevet i 1856, opprinnelig som en filial av Johan Mortensens virksomhet. De omsatte for det meste matvarer og byggevarer. Niclas Niclasen utvidet virksomheten med importforretning, postekspedisjon og fiskebåtrederi; først med fiskeskøyter, og like før sin død med slupper og trålere.
Niclasen var medlem av Sørvágurs sognestyre (kommunestyre) fra 1915 til 1930, fra 1925 til 1926 som formann. Han var innvalgt på Lagtinget fra Vágar fra 1928 til 1936, som selvstyremann.
Ingrid Cecilie Ulla
Ingrid Cecilie Ulla (født 15. juli 1976) er en norsk glasskunstner.
Hun har utdanning fra Glasskolan Kosta Boda, Sverige. I 2004 etablerte hun Ingrids Glassverksted AS i Moloveien i Ålesund, dette er både verksted og salgsutstilling. Ingrid blåser og designer glasset som selges, og det selges glass fra div utsalg over hele landet.
Utvalgte utstillinger
Deltatt på en rekke utstillinger, blant annet vært med på:
Knots Landing
Knots Landing er en amerikansk såpeopera som gikk på CBS fra 1979 til 1993.
Serien var en spin-off fra Dallas og omhandlet livet til Gary og Valene Ewing og tre andre par som bodde i en idyllisk forstad til Los Angeles. Gary, som var bror til J. R. og Bobby fra Dallas, flyttet med kona Valence til California for å slippe unna Dallas og innflytelsen til familien Ewing. Det nye stedet var imidlertid ikke et så fredelig og rolig som de først fikk inntrykk av. Ingrediensene omfattet alt fra utroskap, drap, kidnapping, voldtekter, narkotikasmugling og annen kriminalitet.
I Norge gikk serien i flere omganger på TV3 fra 1988.
Handlingsreferat
Gary Ewing var den mellomste sønnen i Ewin-familien fra Dallas, Texas. Men faren Jock (spilt av Jim Davis) og den eldste broren J.R. hadde aldri behandlet Gary som et likeverdig medlem av familien. Som 17-åring stakk Gary av hjemmefra, og møtte snart den 15 år gamle servitøren Valene Clements (spilt av Joan Van Ark) og giftet seg raskt med henne. De fikk en datter, Lucy, sammen. Familien ankommer deretter Southfork Ranch, Ewing-gården, og oppdager at Gary har blitt høyere ansett i familien: Jock liker Valene og var stolt over å ha blitt bestefar. Garys mor Miss Ellie (spilt av Barbara Bel Geddes) var begeistret for å endelig ha Gary hjemme igjen.
J.R. begynner snart å inkludere Gary i familiens forretninger hos Ewing Oil. Men J.R. får ham med på sviktende forretningsavtaler, og får det til å se ut som Gary ikke duger i familie-bedrifte deres. Det økende presset tvinger Gary til alkoholisme. Fordi han ikke var i stand til å takle å skuffe familien sin, flykter Gary fra Southfork. Men Valene og Lucy blir etterlatt i hjem-byen. Uten Gary i hans vei, sørget J.R. for at Valene også forlot ranchen deres, og reiste fra hele Texas - sammen med spedbarnet Lucy. Hun reiser til Tennessee for å finne igjen moren sin, Lilimae Clements (spilt av Julie Harris) men Lilimae avviser henne. Mange år senere oppdager den yngste Ewing-broren Bobby, og hans kone Pamela, at Gary arbeider som kelner i Las Vegas. De overbeviser Gary om å reise hjem.
Samtidig oppdager Lucy at Valene hadde returnert til Dallas, og nå arbeider ved en restaurant. Lucy begynner å møte henne i det skjulte, for å unngå problemer med J.R. Lucy planlegger deretter et møte mellom foreldrene hennes, noe som fører til at de forsoner seg og flytter til Southfork sammen. Men J. R. forsøker fremdeles å forårsake problemer mellom dem, og forteller Lucy at Valene har forlatt henne. Ett år senere dukket Valene opp på Lucys college, i håp om en forsoning. Lucy trodde fremdeles at Valene hadde forlatt henne, og avisser henne nå. Men med hjelp fra Bobby, blir Lucy og Valene forsonet igjen. Kort tid senere avslører Valene for Ellie at hun og Gary fremdeles har kontakt med hverandre, og planlegger å gifte seg igjen. Gary kommer tilbake til Texas og reparerte forholdet til Jock, før han gifter seg med Valene for andre gang. Etter at de kunngjør at de planlegger å flytte til California, kjøper Ellie et nybygget hus til dem som bryllupsgave.
Sesong 1
I den første episoden flytter de nygifte Gary og Val til Knots Landing, California, i en blindvei kjent som Seaview Circle. De møter snart naboene deres, Sid Fairgate - eieren av Knots Landing Motors, en bruktbil-forhandler. Samt hans kone Karen, som er foreldre til tre barn: Diana, Eric og Michael. I blindveien bor også bedriftsadvokat Richard Avery og hans eiendomsmegler-kone Laura som har en ung sønn: Jason. Andre naboer inkluderer det unge paret Kenny Ward, en plateprodusent, og hans kone - en barnehage-ansatt.
Integritet
Integritet kan sikte til:
Knots Landing
Sesong 1
Tidlig i TV-serien begynner Gary som selger hos Knots Landing Motors. Gary og Valene får besøk av deres datter Lucy (spilt av Charlene Tilton) som snart bestemmer seg for å returnere til Dallas. De har også kontakt med Valenes sin fremmedgjorte mor, Lilimae. Sid og Karen forsøker å takle problemer rundt Sids eldste datter, Annie. Richard og Laura takler at Laura blir utsatt for voldtekt. Ekteskapet mellom Kenny og Ginger får også problemer, når Kenny innleder en affære med en ung sangerinne som heter Sylvie. Gary får også problemer med alkoholisme, noe som setter hele ekteskapet hans i fare.
Sesong 3
I begynnelsen av den tredje sesongen gjennomgår Sid en operasjon, men dette resulterer i hans død. Karen blir sjef for Knots Landing Motors, og gir deretter Abby sparken, selv om Abby snart blir ansatt på nytt. I mellomtiden starter Abby og Gary en affære, og Ginger føder en datter - Erin Molly - og de gjør Karen til barnets gudmor. Valenes mor, Lilimae Clements, flytter inn hos Gary og Valene, noe som gjør det mulig for Valene og Lilimae å gradvis fikse deres vanskelige forhold.
Laura planlegger å forlate Richard, og heller gifte seg med eiendomssalg-sjefen Scooter. Men når Laura oppdager at hun er gravid, bestemmer hun seg for å forsone seg med Richard og avslutte affæren med Scooter. Richard mister imidlertid jobben, opplever et nervøst sammenbrudd, og holder Laura som gissel i hjemmet deres med pistol. Laura sender deretter Richard til en institusjon for psykisk syke. Etter at Karen har forlatt muligheten til å finansiere et nytt metanol-drevet kjøretøy-prosjekt, bruker Gary og Abby mesteparten av tiden sin til å inngå en avtale uten Karens hjelp. Valene oppdager at Gary og Abby har en affære, og forlater ham.
Sesong 4
I sesong fire vender Valene tilbake til blindveien deres, og kaster Gary ut av hjemmet deres. Gary flytter deretter inn hos Abby. Deretter arver Gary millioner av dollar fra sin nylig avdøde far, Jock Ewing. Gary investerer penger på forskjellige måter og interesserer seg for en vakker, yngre sanger ved navn Ciji Dunne. Valene publiser en bok, med tittelen Capricorn Crude - en tilslørt eksponering av Ewing-familien fra Dallas. Med alle anklagene henlagt mot Sid Fairgates mordere, søker Karen hjelp fra føderal aktor Mack MacKenzie (spilt av Kevin Dobson) som hun snart begynner å gå på stevnemøter sammen med, og til slutt gifter seg med midt i sesongen.
Chip Roberts som publiserte boken til Valene, flytter inn sammen med Valene og Lilimae. Men en rekke problemer oppstår, når han begynner et romantisk forhold til Diana og Ciji på samme tid. Senere blir Ciji gravid. Ciji insisterer på å beholde babyen, til Chips irritasjon og raseri. Ciji blir også romantisk knyttet til Gary. Cijis døde kropp blir senere oppdaget på en strand. Det er mange mistenkte til dødsfallet, mest fremtredende Gary, Valene, Chip, Richard og Abby. Richard innser at ekteskapet hans er over, og forlater Knots Landing.
Sesong 5
Gary blir etter hvert frikjent for Cijis drap, og politiet jakter på Chip som nå er deres nye hovedmistenkte. Han blir til slutt arrestert, men ikke før han og Diana er gift. Dette belaster forholdet hennes til Karen, som blir så stresset at hun blir avhengig av resept-belagte smertestillende tabletter. I mellomtiden dør Sid og Abbys onkel, og etterlater Abby og Karen en stor arv i Lotus Point, California. Men uten Karens viten, planlegger Abby å bygge et stort feriested på dette området. Samtidig blir Karen kuttet helt ut av planene hennes.
Abby grunnlegger deretter et selskap som heter Apolune, et hemmelig datterselskap av Garys selskap, og hun overbeviser Gary om å gifte seg med henne slik at hun kan dele arven han fikk fra faren. Valene innleder et forhold med journalisten Ben Gibson, men etter en one-night stand med Gary får Valene vite at hun er gravid med tvillinger. Valene bestemmer seg for å ikke fortelle Gary at han er faren, ettersom han nå er gift med Abby. Ben kunne imidlertid ikke akseptere at Valene var gravid med en annen manns barn.
Seint hjem i kveld
Seint hjem i kveld er et musikkalbum med Fjeldbæk. Albumet ble utgitt den 9. september 2011.
Knots Landing
Sesong 5
Abby ansetter Cathy Geary, for å holde Gary distrahert slik at han ikke skulle oppdage hennes skjeve forretningsforhold. Etter at Karen endelig blir frisk fra narkotika-avhengigheten sin, forsones endelig hun og Diana. Gary bestemmer seg for å skilles fra Abby, fordi han ikke kan stole på henne lenger. Men senere blir Abby kidnappet.
Sesong 6
Greg dreper Mark St. Clare, som holdt Abby som gissel om bord på en båt. Etter å ha blitt skutt, nekter Karen å gjennomføre en risikabel operasjon, redd for at hun skulle bli lam eller dø slik Sid gjorde. I mellomtiden forsoner Gary og Abby seg, og sammen med Karen blir de enige om å bli partnere i Lotus Point. Lilimaes hemmelige sønn og Valenes halvbror, Joshua Rush (spilt av Alec Baldwin) som Lilimae forlot når han var spedbarn, ankommer Knots Landing og flytter inn hos Lilimae og Valene. Han begynner snart en romanse med Cathy, som har flyttet inn i blindveien med Laura og barna hennes.
Abby begynner å drive hennes egen TV-stasjon, World Pacific Cable, og Ben begynner som journalist. Joshua arbeider også ved stasjonen, og blir senere en populær TV-evangelist. Abby blir overrasket over å høre at Gary er faren til Valenes ufødte tvillinger. Abby forteller Scott Easton, en innflytelsesrik lobbyist med lyssky forbindelser, om problemene hennes. Som en tjeneste for Abby, arrangerer Scott å få Valenes babyer kidnappet rett etter fødselen - men uten Abbys godkjenning. Valene blir fortalt at babyene var dødfødte, selv om hun insisterer på at hun så barna i live.
Sesong 7
Etter en hektisk konflikt for å avsløre den ulovlige adopsjonen, blir Valenes barn returnert til henne. Hun gir dem navnene Betsy og Bobby. Valene og Ben blir enige om å oppdra barna som deres egne, og de to gifter seg kort tid senere. Gary mottar nyheten om broren Bobby er død, og returnerer til Dallas for å delta i begravelsen. I mellomtiden får Gary problemer på grunn av Empire Valley, når han får vite at Galveston Industries og deres partnere i all hemmelighet bygde en underjordisk spion-operasjon på området. Gary planlegger deretter å ødelegge hele Empire Valley.
Cathy starter i mellomtiden en affære med Ben, som blir manageren hennes for hennes spirende musikk-karriere - men hun forlater senere byen. Abby oppdager at datteren Olivia har utviklet et økende narkotika-problem. En ung kvinne ved navn Paige Matheson (spilt av Nicollette Sheridan) kommer til Knots Landing og forteller Mack MacKenzie at hun skal være hans uekte datter. I den aller siste episoden forsvinner plutselig Karen, men blir holdt som gissel av en mann i kjelleren hans.
Sesong 8
Med Macks hjelp hindrer Ben planene deres, selv om Jean fortsetter å true ham og familien hans. Dette får Ben til å forlate landet mot slutten av sesongen. Laura klandrer Valene for aldri ha fortalt henne om planene deres om å drepe Greg. Laura forteller også at hun er gravid. Greg er ikke begeistret for dette, men Laura nekter å ta abort. Abbys datter Olivias narkotika-avhengighet har forverret seg, noe som til slutt fører til at Lilimae blir skadd i en trafikkulykke. Abby må ta i bruk desperate tiltak i håp om å hjelpe henne med narkotika-problemene. Når narkotika-selgeren hennes banker opp hennes yngre bror Brian, innrømmer Olivia til slutt at hun er avhengig og bestemmer seg for å bli ren.
Peter forsøker så godt han kan å skjule det faktum at Jill egentlig er søsteren hans, og Jill har i mellomtiden startet et forhold til Gary. Når Jill og Peter har en intens krangel, blir Jill skadet i et fall. Peter flykter raskt fra stedet for å unngå enhver kobling til Jill eller ulykken hennes. Paiges mor, Anne Matheson, som Paige tidligere hadde påstått var død, dukker opp og forsøker å gjenopplive kjærlighetsforholdet til Mack. Når Mack nekter dette, retter Anne i steden oppmerksomheten mot Greg - som også avviser henne. Annie forlater derfor byen.
Mot slutten av sesongen oppdager Abby at Olivia står over Peters døde kropp. Både Abby og Olivia antar at den andre hadde drept Peter. Abby begraver febrilsk kroppen hans under jorden i nærheten ved Lotus Point, hvor sement skal helles over dagen etter. Men noen få uker senere, i troen på at hun har gjemt Peters kropp godt nok, får Abby beskjed fra Karen om at det har blitt oppdaget en sprekk i disse sement-fundamentene - og at dette området må brytes opp og gjøres om.
Sesong 9
Når Peters kropp blir oppdaget, blir Olivia mistenkt for drapet hans. Men Abby aksepterer å ta på seg alt ansvaret for å beskytte datteren sin. Det blir imidlertid snart oppdaget at Paige ved et uhell forårsaket Peters død, selv om det aldri blir rettet noen offisielle anklager mot henne. Laura bestemmer seg for å gjøre opp med Valene, men forteller deretter Greg at hun er døende på grunn av en hjernesvulst. Laura forlater Knots Landing for å dø et annet sted, og etterlater dermed Greg med deres spedbarn - en datter som har fått navnet Meg.
Overvunnet av sorg, og følelsen av at an ikke klarer å oppdra barnet på egen hånd, ber Greg om at Karen og Mack burde adoptere Meg - noe de godtar. I mellomtiden forlater Lilimae byen etter å ha startet en ny romanse, og Abby gjenoppliver kjærlighetsforholdet med sin tidligere flamme - Charles Scott. Abby og Charles gifter seg. Men når Abby oppdager hans baktanker om å utvikle en marina i nærheten av Lotus Point, annullerer hun ekteskapet etter å allerede ha stjålet millioner av dollar fra ham. Frank og Pat Williams, sammen med datteren deres Julie, flytter inn i Lauras gamle hjem i blindveien.
Karen og Mack er i utgangspunktet mistenksomme overfor dem, men blir deres snart venner når de får vite at de egentlig er en del av et vitnebeskyttelse-program. Når virksomheten på Lotus Point når et lavpunkt, blir Karen, Abby og Gary enige om å utvide marinaen for å imøtekomme virksomheten til Manny Vasquez. Paige begynner å arbeide for Greg, og blir snart romantisk tiltrukket av ham. Paige og Michael reiser på en arkeologisk utgravning til Mexico. Når det blir oppdaget at Manny selger ulovlige stoffer gjennom Lotus Point, forsøker Karen, Abby og Gary å stoppe ham - men til ingen nytte.
Manny forteller dem at han ønsker å beholde Paige og Michael som gissel i Mexico, med mindre de lar ham fortsette sin ulovlige virksomhet gjennom Lotus Point. Gary får en økt interesse for Valenes tvillinger, hans biologiske barn, til stor irritasjon for Jill - som har flyttet sammen med Gary. I mellomtiden legger Jill planer for tvinge Valene til å svelge sovemedisiner, i håp om at det skal se ut til at Valene har begått selvmord. Morgenen etter blir Valene funnet urørlig på gulvet.
Sesong 10
Frank oppdager Valene bevisstløs, og får tak i en ambulanse. Valene overlever og sier at Jill hadde prøvd å drepe henne. Når Jill senere dør blir Gary siktet for å ha drept henne. En svindler forsøker å presse penger fra Frank og Pat Williams ved å true med å avsløre deres egentlige identitet og oppholdssted for de samme menneskene som hadde truet Pats liv mange år tidligere. Mack forhindrer svindleren, og får svindleren til å tro at Williams-familien allerede var døde.
Paige og Michael klarer til slutt å komme seg ut av Mexico, og Manny Vasquezs nevø, Harold Dyer, dreper onkelen sin når han forsøkte å drepe Mack. Paige forfører Greg og de to ble et par, selv om forholdet deres snart tar slutt når Greg bestemte seg for å stille som borgermester i Los Angeles. Greg innser at Paige aldri ville bli noen god politisk kone, og han gifter seg i stedet med Abby. Greg forsøker å gjenvinne omsorgen for datteren Meg fra Mack og Karen, men han taper denne saken.
Senere går Mack gjennom en midtlivskrise og slutter i jobben sin for å starte sin egen advokat-praksis. Samtidig må hele Lotus Point-området selges. Imidlertid ble det snart avslørt at Abby hadde forfalsket rapporter etter at hun oppdaget at det fantes olje under Lotus Point, og hun opprettet et selskap for å skjule hvem som egentlig kjøpte feriestedet. Men Abby risikerer deretter å havne i fengsel for svindel. Paige befinner seg i mellomtiden fanget mellom Greg og Ted Melcher, hvorav en av dem er en morder.
Sesong 11
Valene og Gary blir separat, etter å ha vært involvert med et annet skilt ektepar, Danny og Amanda Waleska. Gary får vite at Danny hadde slått og voldtatt Amanda, men når han forteller Valene nekter hun å tro på ham. Hun ender opp med å gifte seg med Danny. Men når hun endelig innser sannheten, forsøker Valene å sparke ham ut av hjemmet hennes. Når Danny blir voldelig, tar Valene tvillingene sine og flytter inn hos Gary. De gjenoppliver romantikken, og legger til slutt planer om å gifte seg på nytt.
Sesong 12
Jeff Cameron planlegger et komplott for å myrde Karen, men han blir til slutt fanget og satt i fengsel. Greg utvikler helse-problemer, og hans halv-søster Claudia Whittaker kommer til byen sammen med datteren Kate - som har en slående likhet med Gregs avdøde datter Mary Frances. Når hun innser at hun ikke står i Gregs testament, sørger Claudia for at Greg får en lever slik at han kan overleve. Kate møter Steve Brewer, en mann som påstår å være broren hennes. Steve var et resultat av en affære mellom Claudia og Paul Galveston (morens døde ektemann, og Gregs biologiske far - som gjør ham til både Gregs halvbror og nevø)
Kate og Steve blir gode venner. Men Claudia, som ønsker å kvitte seg med Steve, sørger for at Steve havner i problemer ved å plassere en pistol i bilen hans. Fordi Steve allerede var en forbryter, brøt pistolen hans prøveløslatelse, og Steve blir senere skutt når han forsøkte å stikke av fra politiet. Samtidig blir Mack venn med en videregående student ved navn Jason Lochner, som bor sammen med sin voldelige far. Jason flytter senere inn hos Mack og Karen, og begynner et forhold med Julie Williams. Frank, Julies far, begynner som advokat for Mack sitt firma.
Danny fortsetter å trakassere Valene, og snart angriper han Gary. Etter å ha tvunget Gary til å drikke alkohol, setter Danny ham en bil og sender bilen over en klippe, i håp om å få hans død til å fremstå som en ulykke. Men Danny blir kort tid senere funnet død i et svømmebasseng. I etterforskningen rundt Dannys død er nesten alle mistenkte, selv om det snart blor oppdaget at hans dødsfall ikke var mord likevel. Valene faller fra en hest og lider av psykiske problemer. Men hun blir snart frisk igjen, og hun og Gary gifter seg for tredje gang.
Anne møter den utspekulerte italieneren Nick Schillace, og de begynner snart forskjellige ulovlige bedrifter i håp om å skaffe seg mest mulig raske penger. Men alle planene deres slår imidlertid tilbake på dem selv når Nick plutselig forlater byen, og etterlater Anne hjemløs. I mellomtiden har Linda en affære med Greg.
Sesong 13
Kate gir Claudia skylden for Steves død, og ønsker ikke å ha noe med moren hennes å gjøre lenger. Men de forsones snart når Claudia forsøker å begå selvmord. Anne møter den lyssky Benny Appleman, og de legger planer for å skaffe seg penger. Linda, Erics tidligere kone, blir myrdet av Brian Johnston - som også holder MacKenzies som gissel. Jason forlater snart Knots Landing for å reise til Sverige, og kort tid senere bestemmer Julie seg for å flytte hun også. Frank har et kort forhold til TV-produsenten Debbie Porter (spilt av Halle Berry) før han også forlater byen.
Gary investerer i et prosjekt som skal forvandle energi fra havets tidevann, til brukbar elektrisk energi. Mannen bak dette prosjektet, Joseph Barringer, blir også Kates nye kjæreste. Paige blir i mellomtiden sammen med Gary, og hennes nye kjæreste Pierce (spilt av Bruce Greenwood) i et partnerskap. En gammel flamme til Pierce, Victoria Broyard, informerer Paige om at Pierce tidligere hadde drept sin forrige kjæreste, men Paige tror ikke på henne. Paige blir senere skutt av Pierce (som siktet mot Greg, som han hatet) og Paige blir midlertidig lam.
Pierce kidnapper deretter Paige, og holder henne som gissel på yachten hans. Mack og Greg redder henne, etter at hun og Pierce falt i vannet. Pierces kropp blir aldri funnet, og det antas at han druknet. Alex Barth, nevøen til Galveston-husholdersken, forsøker å presse Claudia fordi hun nektet å la hans syke mor få behandling og han anklager Claudia for å være ansvarlig for moren død. Gary, som hadde gått konkurs etter å ha investert pengene sine i Tidal Energy, flytter tilbake til Seaview Circle sammen med Valene. Mary Robeson ankommer Knots Landing, og forteller Valene at hun er Lauras biologiske mor og derfor Megs virkelige bestemor. Valene tror henne ikke, men blir kidnappet kort tid senere. Senere, når Paige setter seg inn i bilen hennes, blir hun forferdet over å se Pierce vente på henne i baksetet på bilen.
Phoenicopteriformes
Phoenicopteriformes (flamingofugler) er en orden med fugler som er nært tilknyttet vann. Ordenen inkluderer kun en familie med seks nålevende arter; flamingofamilien (Phoenicopteridae). I tillegg inkluderer den én familie med flamingoenes nærmeste utdødde slektninger – Palaelodidae.
Biologi
Phoenicopteriformes er rikelig representert i fossile funn og godt dokumentert. Det eldste fossile beviset man har for flamingofugler, er den utdødde slekten Elornis, som levde under eocen. Likeledes kjenner man til en utdødd familie med svømmende flamingoer; Palaelodidae. Disse tror man var de nålevende flamingoenes nærmeste slektninger. Evolusjonært og økologisk sto trolig den utdødde familien mellom flamingoer og lappedykkere (Podicipedidae) i utvikling. Palaelodidae inkluderer tre kjente slekter; Adelalopus, Palaelodus, og Megapaloelodus.
Karl Leisner
Etter abitur i 1934, studerte Leisner teologi i Münster og han kom her med i illegalt arbeid mot det nasjonalsosialistiske styret. Biskop Clemens August von Galen diakonsk ungdomsleder. Da han ble tvunget til å arbeidet for det tredje rike, leste han messer for arbeiderne. Hans hjem og papirer ble jevnlig gjennomsøkt av Gestapo.
25. mars 1939 ble han formelt utnevnt til diakon av Galen. Etter å ha offentlig kritisert Adolf Hitler, ble han arrestert 9. november samme år av Gestapo mens han var på ferie. Han ble først satt i Sachsenhausen, men overført til Dachau konsentrasjonsleir 14. desember 1941. 17. desember 1944 ble han ordinert til prest av en annen innsatt, den franske biskopen Gabriel Piguet. På denne tiden var han allerede syk av tuberkulose. Da amerikanske styrker frigjorde leiren 4. mai 1945, ble han fraktet til tuberkulosesykehuset i Planlegg ved München, men livet hans sto ikke til å redde.
Teófilo Stevenson
Teofilo Stevenson (født 29. mars 1952 i Puerto Padre, død 11. juni 2012) var en cubansk bokser. Han regnes for å være en av tidenes beste boksere, og han vant OL-gull i boksing ved tre anledninger:
Hjertøya
Den tyske billedkunstneren Kurt Schwitters (1887–1948) bodde en periode på øya, siste gang i 1939. Her la han igjen konkrete spor, og øya har således fått en helt spesiell betydning for Schwitters' tilknytning til Norge.
Synagogen Kahal Zur Israel
Synagogen Kahal Zur Israel var den første synagogen i Amerika, konstruert i 1637 og dens første rabbiner var Isaac Aboab da Fonseca. De gamle ruinene har blitt møysommelig konservert og befinner seg i byen Recife i Pernambuco (Brasil) hvor det nå befinner seg et senter for jødisk kultur i Pernambuco (Centro Cultural Judaico de Pernambuco).
I samlingen befinner det seg informasjon om det jødiske folket i Pernambuco fra den nederlandske perioden (1630–1654) samt utgravde arkeologiske gjenstander fra synagogen.
Når den nederlandske administrasjonen ble forvist av brasilianerne forverret klimaet seg for jødene og en del bestemte seg for å forlate landet igjen. Noen av disse dro så til den da nederlandske byen Nieuw Amsterdam (nå bedre kjent som New York).
Nils-Paul Skåra
Nils-Paul Skåra (født 1987 i Norge) er en profesjonell basketballspiller for Bærum Basket i den norske eliteserien BLNO. Skåra spiller som shooting guard eller small forward på banen.
Kilder
Bærum Baskets hjemmeside
Jon Gundersen
Jon Henrik Gundersen (født 18. mars 1942) er en norsk bildekunstner og billedhugger, bosatt i Oslo. Han arbeider særlig med tredimensjonale former og med stor variasjon i materialbruk. Han kan f.eks. blande bronse med hverdagslig plast, og lager ofte skulpturer sammensatt av «objet trouvé».
Han er utdannet ved Statens håndverks- og kunstindustriskole 1963–1967, og debuterte på Høstutstillingen i 1979. Han arbeidet som tegner og formgiver for Hadeland Glassverk 1967–71.
Han har hatt separatutstillinger i Unge Kunstneres Samfund (1975), Kunstnerforbundet, Lillehammer Kunstmuseum og Kunstnernes Hus. Han har deltatt i kollektivutstillinger i Norge, Sverige, Danmark, Finland, Tyskland, Frankrike, Israel og Latvia.
Gundersen er innkjøpt av Nasjonalmuseet for kunst i Oslo, Kunstindustrimuseet i København, Oslo kommunes kunstsamlinger og Lillehammer Kunstmuseum. Han har gjort en rekke utsmykkinger over store deler av landet, blant annet steinskulpturer på Universitetet i Oslo og i Eidfjord i Hardanger. Våren 2013 vant han konkurransen om et monument som markerer Oslos midtpunkt.
Han mottok Ingeborg og Per Palle Storms ærespris i 2011.
Roy S. Nelson Generating Plant
Roy S. Nelson Generating Plant er et varmekraftverk i Calcasieu Parish, delstaten Louisiana, USA. Det har en installert produksjonskapasitet på 615 MW, fordelt på 1 blokk / turbin. Operatør er Entergy Co. Brenselkilden er kull.
Smilodon
Smilodon var en slekt med store kattedyr i den utdødde biologiske underfamilien sabeltannkatter (Machairodontinae). De er blant de mest berømte av alle utdødde pattedyr og er mest kjent for sine enorme hoggtenner. Sammen med dyrenes størrelse har disse gitt dem det populære, men etter slektskap feilaktige navn sabeltiger eller sabeltanntiger (og tilsvarende på flere andre språk). De er på ingen måte nære slektninger av noen nålevende kattedyr, og slett ikke med tigeren.
Smilodon kjennes bare fra Amerika, men beslektede arter fantes også i Eurasia og Afrika. Vår kunnskaper om de tre kjente Smilodon-artene er basert på fossilfunn og det vi vet om nålevende kattedyr.
Utbredelse og habitat
Smilodon var utbredt i Amerika for mellom 2,5 millioner og 10 000 år siden, da slekten døde ut ved slutten av siste istid. Minst to arter – antagelig alle de tre kjente artene – oppstod i Nord-Amerika og spredte seg sørover til Sør-Amerika, antagelig via landbroen som noe tidligere hadde dannet seg mellom de to verdensdelene. Smilodon-fossiler er funnet spredt fra Missouri og Pennsylvania i nord til Mar del Plata i Argentina (ca. 38°S) i sør, og også i tropisk Amerika. Fossilfunnene gir trolig et svært ufullstendig bilde av utbredelsen – med bl.a. et tomrom på ca. 1 000 km i luftlinje mellom funnene av S. populator i Ecuador og Nord-Peru og det neste funnstedet i Sør-Bolivia. Flest funn er gjort i asfaltsjøer. Disse var dødsfeller og har vært åsteder for rike fossilfunn. Over 2,000 Smilodon-skjeletter er funnet i La Brea Tar Pits i Los Angeles.
Smilodon levde antagelig i skog- og krattlandskap. Flest fossilfunn er gjort i sedimenter fra områder med åpen skog eller sletteland. Det veldige utbredelsesområdet over forskjellige klimasoner tyder på en vid toleranse for temperaturer og fuktighet (dette kjennetegner også mange nålevende kattedyr, ikke minst store arter som puma og tiger).
Utseendet
Smilodon varierte i størrelse, både mellom artene og – som hos nålevende kattedyr – innen hver art. Forskere har inntil ganske nylig antatt at disse dyra antagelig mellom cirka 55 og 360 kg; enkelte forskere mener at de største kan ha veid minst 500 kg. Størst av alle var S. populator, som man regnet med i snitt veide 220–360 kg. Nå viser imidlertid et større funn av arten at den i snitt må ha veid betydelig mer, faktisk hele 407 kg. Eksemplarer på hele 436 kg ble også estimert. Med et så stort spenn i størrelse må vi også anta en stor forskjell på hva slags byttedyr de kunne drepe, bitestyrke, hvem de konkurrerte med, klatreevne, lydbilde osv.
De minste var på størrelse med en jaguar, mens de største var tyngre enn noe nålevende kattedyr. Smilodon var tyngre bygget enn dagens store kattedyr. Bena var kortere; særlig bakbena var betydelig kortere enn hos en del nålevende kattedyr. De levde på en stor fot. De kraftige overarmsbena tyder på sterke forben, og at store eksemplarer hadde en enorm styrke i forbena. Som de fleste nålevende kattedyr kunne Smilodon trekke inn klørne. Halen var kort (som hos mange andre sabeltannkatter), trolig ca. 35 cm.
Anatomien tilsier at Smilodon ikke var like hurtig som dagens store kattedyr. Toppfarten er av forskere antydet å ligge oppunder 50 km/t, mens dagens største kattedyr oppnår ca. 80 km/t over korte strekninger. Kjevene var kraftige, og bittet ble trolig forsterket av de sterke halsmusklene. Likevel var bitestyrken trolig svakere enn hos jaguaren. Kjevene kunne åpnes i ca. 120 graders vinkel, mens ingen nålevende kattedyr kan åpne kjeften mer enn ca. 90 grader. Hoggtennene kunne måle opptil 17-18 cm.
Som hos nålevende kattedyr varierte individene innen samme art betydelig i størrelse. Hanner og hunner hos samme art var antagelig jevnstore, mens hannene hos nålevende kattedyr vanligvis er noe større enn hunnene. Heller ikke hadde hannene større hoggtenner enn hunner på samme størrelse, noe som ellers kjennetegner mange dyr med ekstremt utviklede kroppsdeler. Fossilfunn viser for øvrig at lignende hoggtenner er utvilklet flere ganger uavhengig av hverandre (konvergent evolusjon) i kattefamilien.
Hvordan de hørtes
Smilodon kunne antagelig brøle, for tungebenets bygning lignet på den hos løver (hvis brøl kan høres opptil 8 km borte) og andre brølekatter (Panthera). Lydbildet forøvrig kjenner man ikke til, men moren og ungene brukte sannsynligviws et rikt repertoar av lyder til å kommunisere med hverandre. Strukturer i hodeskallen tyder på at sansene var omtrent som hos nålevende kattedyr, dvs. at hørsel og syn var svært viktige.
Utseende
En del av Smilodons utseende har hittil ikke latt seg rekonstruere. Dyret blir gjerne tegnet med gulbrun pels, med eller uten striper og/eller flekker. Man vet imidlertid ikke noe om pelsens farger, eller hvorvidt den faktisk hadde striper og/eller flekker – men de gav antagelig god kamuflasje. Dagens store kattedyr har gulbrun pels, med eller uten flekker eller striper – og lysere buk – selv om svarte varieteter forekommer hos de fleste.
Smilodons ører og andre myke strukturer vet man lite om.
På tross av at Smilodon var i kattefamilien antyder dens fysiologi at den i større grad hadde en rolle i sine økosystemer som dagens bjørn og isbjørn. Den kan derfor ha hatt likheter i ytre og myke strukturer.
Ernæring
Smilodon var antagelig en topp-predator. Matseddelen varierte likevel noe med lokalitetene – og ikke minst med dyrenes egen størrelse, da de største kan ha vært nærmere ti ganger så tunge som de minste. Iallfall noen steder konkurrerte de med skrekkulven, amerikansk løve og puma. Isotopprøver av emaljen i hoggtennene til den minste arten, S. gracilis fra Florida, tyder på at den levde av byttedyr som Platygonus (en utdødd slektning av bisamsvinet, med en anslått vekt på vel 100 kg) og den lamalignende Hemiauchenia. Tilsvarende analyser fra bena til den betydelig større S. fatalis fra asfaltsjøene i California tyder på at den særlig ernærte seg av store drøvtyggere som bison og kameler. Også hester og kjempedovendyr stod på menyen.
Jakten antas å ha foregått omtrent som hos dagens kattedyr, ved at den lurte i bakhold – godt kamuflert – for så å kaste seg over byttet. Iallfall noen byttedyr ble antagelig slått ned og holdt nede med de sterke forlabbene, slik også noen av dagens kattedyr gjør med mindre byttedyr – i noen tilfeller vel også slått i hjel eller iallfall svimeslått. I et basketak med et stort, sprellende byttedyr risikerte den å få brukket hoggtennene. Men bittet kan også ha drept eller lammet byttet hurtig ved å kutte nerver og blodårer.
Styrken i forlabbene og de store potene kan ha vært en tilpasning til klatring, både ved å heise opp kroppen og ved å ta av for støtet for en tung kropp ved hopping ned fra en viss høyde, enda det er uvisst om de faktisk klatret, selv om iallfall mindre eksemplarer antagelig kunne klatre (alle nålevende kattedyr kan klatre, men voksne tigre og løver klatrer sjelden og dårlig). Kanskje den «lille» S. gracilis kastet seg over byttet fra en gren slik f.eks. dagens leoparder og pumaer kan. Derimot er en gravende eller svømmende tilværelse usannsynlig, siden man ikke kjenner til at de tok fisk eller andre vannlevende dyr, slik for eksempel jaguaren ofte gjør, og klørene egnet seg ikke til graving. De store potene kan ha vært en fordel i snø, gjørme eller annet løst underlag – slik de er for f.eks. kanadisk gaupe og fiskerkatt. Fossilfunnene i asfaltsjøer tyder likevel på at de kunne havne i klisteret her.
I hvilken grad Smilodon levde av kadavere, er ikke kjent. Artenes store hoggtenner var neppe egnet til å gnage ben, mens skrekkulvens tannsett og sterke kjever antagelig gjorde den til en utmerket benknuser og åtseleter. Smilodon, amerikanske løver, skrekkulver og pumaer kan kanskje ha stjålet døde byttedyr fra hverandre hvis de slapp til – slik løver, flekkhyener og afrikanske villhunder gjør i dagens Afrika.
Reproduksjon og livsløp
Livsløpet kan ha vært langsommere enn hos dagens store amerikanske kattedyr. Hunnene skal ha gått drektige i opptil åtte måneder (minst dobbelt så lenge som hos dagens største kattedyr), med kull på tre unger i gjennomsnitt. Man vet ikke når ungene forlot moren eller når de ble kjønnsmodne, men i asfaltsjøene finnes svært få fossiler av ungene, noe som kan tyde på at ble gjemt bort i huler e.l. Hoggtennene var ikke fullt utvokst før etter ca. tre år.
Solitær eller flokkdyr?
Dagens kattedyr (unntatt løver og i noen grad geparder) lever stort sett solitært, unntatt ved paring og når mødrene har unger å passe på. Blant forskerne er det omstridt hvorvidt Smilodon levde solitært eller i flokker.
Argumenter for flokkdyr-hypotesen er:
Argumenter for en solitær tilværelse er bl.a.
Opphavet
Smilodon ble inntil ganske nylig antatt å stamme fra slekten Megantereon, som også fantes i Afrika og Eurasia. Granskning av tannsettet til ca. 5 mill. gamle fossiler fra Florida og fra La Brea Tar Pits i Los Angeles (California, USA). har skapt tvil om dette. Flere forskere har derfor plassert opphavet i en annen slekt de har gitt navnet Rhizosmilodon (=«Rot-Smilodon»), eller forgjengere til denne. Fossilene er altså ca. 2½ mill. år eldre enn de eldste kjente Smilodon-fossiler. De er tilskrevet én art, R. fiteae. Funnet i California består av en meget godt bevart underkjeve, inkludert tre intakte molarer. R. fiteae var på størrelse med en velvoksen puma og veide antagelig 55–83 kg.
Utdødd
Den «lille» S. gracilis later til å ha dødd ut alt for ½ mill. år siden. De to store Smilodon-artene døde ut ved slutten av siste istid, omtrent samtidig med en rekke arter i Amerikas megafauna som skrekkulv, mammuter, amerikansk løve og kjempedovendyr. Ingen vet sikkert hvorfor mye av megafaunaen døde ut, men Mennesker antas å ha bidratt. Det har vært vanlig å anta at Smilodon døde ut fordi menneskene utryddet byttedyrene. En granskning av tenner i fossiler fra asfaltsjøene i California tyder på at Smilodon ikke døde ut av mangel på byttedyr. Noe av megafaunaens bortgang i Amerika falt sammen med en brå temperaturstigning under siste istid. Store (dog mindre og smidigere) kattedyr som puma (som også er funnet fossilt i de kaliforniske asfaltsjøene) og jaguar klarte seg.
Smilodons slektninger døde ut også i Eurasia og Afrika. Men her overlevde mye av megafaunaen – f.eks. afrikansk elefant, flodhest og neshorn. Også kattedyr som tiger og løve er betydelig større enn noen av dem som overlevde i Amerika.
Fylkesvei 3010
Frem til 2019 hadde veien betegnelsen fylkesvei 154 (Vestfold).
Ghia
Globalisering
I samarbeid med Luigi Segre sørget de nye eierne, med Boano i spissen, for at en rekke utenlandske selskaper fikk øynene opp for Ghia. Store, internasjonale selskaper som Ford, Volkswagen og Volvo gav oppdrag til det lille, italienske selskapet, som raskt ble kjent for bilmodeller som Karmann Ghia og Volvo P1800, samt konseptbilen Lincoln Futura. Også amerikanske Chrysler var en stor kunde i mange år, et samarbeid som resulterte i 18 Chrysler Ghia spesialmodeller, samt modellene Chrysler K-310 og Chrysler Norseman, som ble designet av Ghia. I tillegg leverte Ghia noen få modeller til Ferrari. Produksjonen lå hele tiden på et svært lavt antall, noe som gav selskapets produkter en økt eksklusivitet i forhold til andre, italienske karosseribyggere.
Ghia Design
Boano forlot selskapet i 1953 for å arbeide hos Fiat, og fabrikken ble flyttet mens Luigi Segre tok over den daglige driften. Samtidig kjøpte Ghia selskapet Pietro Frua, og Frua ble ansatt som leder for Ghia Design. Etter Luigi Segres død i 1963 ble Ghia solgt til Ramfis Trujillo i 1966, som solgte selskapet videre til Alejandro de Tomaso i 1967. Under hans eierskap deltok Ghia i utviklingen av bilmodellen De Tomaso Pantera, men de Tomaso klarte ikke å få til en lønnsom drift av selskapet, og i 1970 solgte han selskapet videre til Ford.
Ford-eierskap
På grunn av merkenavnet Ghias prestisje begynte Ford raskt å bruke det aktivt, og spesielt på produkter som Ghia aldri hadde vært involvert i. Fra 1973 og fremover fikk Fords toppmodeller tilnavnet Ghia, samt Ghia-logoer på karosseriet. Den første var de europeiske modellene, som Granada Ghia, Capri Ghia og Cortina Ghia, men vanen spredte seg raskt til Fords modeller over hele verden.
I dag står Ghia for utviklingen av konseptbiler for Ford-konsernet, mens mange Ford-modeller med høyt utstyrsnivå fortsatt blir merket med Ghia-logo.
Ladon
Ladon (gresk: Λάδωνας, Ládonas) er en elv på halvøya Peloponnes i Hellas. Den springer ut fra Arkadia, vest for Tripoli, og er av sideelvene til Alfeios, som munner ut i det joniske hav.
Mytologi
Elver i Hellas ble personifiserte i gresk mytologi. En av Ladons døtre var Dafne, som Apollon fulgte etter. Hun ba om hjelp fra elveguden Peneos, og han forvandlet henne til et laurbærtre. En annen av Ladons døtre, nymfen Metope, ble maken til elveguden Asopos.
Elver hadde rensende effekt i gresk mytologi. Da Poseidon begikk overgrep mot Demeter, vasket hun vekk fornærmelsene i vannene til elven Ladon. Denne elven er også en av de som ble nevnt av poeten Hesiod i hans Theogonien; de var «alle sønner av Okeanos og majestetiske Tethys».
Vignale
Vignale var et italiensk selskap som designet og bygget karosserier for biler. Selskapet ble etablert som Carrozzeria Alfredo Vignale i 1946 av Alfredo Vignale.
Selskapets første karosseri, bygget på en Fiat 500, ble laget i 1948, etterfulgt av en spesialutgave av Fiat 1100. De fleste kundene var italienske selskaper som Cisitalia, Alfa Romeo, Ferrari, Fiat, Maserati og Lancia. I 1968 designet Vignale karosseriet til Tatra 613, men bortsett fra dette arbeidet Vignale hovedsakelig med spesialutgaver for nevnte bilprodusenter.
Vignale ble kjøpt opp av Ghia i 1969, og opphørte i 1974. Aston Martin produserte en konseptbil ved navn Lagonda Vignale til bilutstillingen i Genève i 1993. Denne fikk navnet fra Vignale (Aston Martin var da eid av Ford, som også eier Ghia). Ford benyttet også Vignale-navnet på sin konseptbil Ford Focus Vignale til bilutstillingen i Paris i 2004, mens produksjonsmodellen fikk navnet Ford Focus Coupé-Cabriolet.